Ved [[Sommer-OL 2012|OL 2012]] i London var amerikanerne igen storfavoritter og havde mange af stjernerne fra 2008 med igen, heriblandt [[Kobe Bryant]], [[LeBron James]] og Chris Paul. De var igen i indledende pulje stort set overlegne og vandt blandt andet med hele 156-73 over Nigeria, en kamp der satte en række olympiske rekorder, herunder samlet antal point og største forskel. Den følgende kamp mod Litauen var dog anderledes tæt og blev kun vundet med fem point. I knockoutrunden vandt de nemt over Australien og Argentina, inden finalen igen stod mod Spanien. Her spillede de to hold lige op de første tre quarters, inden USA i fjerde trak fra og vandt 107-100 og dermed genvandt guldet, mens Rusland vandt bronze.<ref>{{kilde | url = https://www.olympedia.org/results/303000 | titel = Basketball, Men | udgiver = olympedia.org | hentet = {{dato|13-11-2023}} }}</ref> I turneringen var Paul blandt de toneangivende spillere og var blandt andet den spiller, der med 20 steals toppede denne liste.<ref>{{kilde | url = https://www.olympedia.org/results/303000/top_scorers/22?show_zero=false | titel =  Basketball, Men - Steals Ranking | udgiver = olympedia.org | hentet = {{dato|13-11-2023}} }}</ref>
Levende_personer Sport